stanford-oval/wikipedia huggingface dataset:
רוטולי
היסטוריה מיתולוגית

באינאיס של ורגיליוס, וגם על פי טיטוס ליוויוס, הרוטולי מונהגים על ידי טורנוס (אנ'), נסיך צעיר שלטינוס (אנ'), מלך הלאטינים, הבטיח לו את ידה של בתו לוויניה בנישואין. כשהגיעו הטרויאנים לאיטליה, החליט לטינוס לתת את בתו לאיניאס במקום, בשל הנחיות שקיבל מהאלים להשיא את בתו לזר. טורנוס זעם והנהיג את עמו כמו גם כמה שבטים איטליים אחרים נגד הטרויאנים במלחמה. הטקסט של ורגיליוס מסתיים כאשר אניאס מביס את טורנוס בקרב יחידים ולכן מאשר את זכותו להינשא ללוויניה. בכמה גרסאות אחרות של סיפורו של אניאס, הוא נהרג מאוחר יותר בקרב שנערך לאחר מכן עם הרוטולים.
מלחמה עם רומא תחת טרקוויניוס סופרבוס

במהלך המאה ה-6 לפני הספירה, בהיסטוריה האגדית-למחצה המוקדמת של רומא, המלך השביעי והאחרון של רומא, לוקיוס טארקוויניוס סופרבוס, יצא למלחמה עם הרוטולי. לפי ליוויוס, בני הרוטולי היו באותה תקופה עם עשיר וחזק מאוד. טרקוויניוס היה מעוניין להשיג את השלל שיבוא עם הניצחון על הרוטולי.
הוא ביקש ללא הצלחה לכבוש את ארדאה בסערה, ולאחר מכן החל במצור נרחב על העיר. המלחמה נקטעה על ידי מהפכת ייסוד הרפובליקה הרומית שהפילה את המלוכה הרומית. הצבא הרומי, חנה מחוץ לארדאה, קיבל את פני לוקיוס יוניוס ברוטוס כמנהיגם החדש, וגירש את בני המלך. לא ברור לגבי תוצאות המצור והמלחמה.
לקריאה נוספת

רשימת עמים קדומים באיטליה
איטליה הקדם-רומית
הערות שוליים

↑  Hazlitt, William. The Classical Gazetteer (1851), p. 297.
↑  Nicholas Hammond, Howard Scullard.Dizionario di antichità classiche. Milano, Edizioni San Paolo, 1995, p.1836-1836. מסת"ב 88-215-3024-8.
↑  Livy, Ab urbe condita, 1.2
↑  Strabo, Geographica, 5:3:2
↑  Livy, Ab urbe condita, 1.57
↑  Livy, Ab urbe condita, 1.57-60
צניחה צבאית מגובה רב

לוחמי חילוץ של חיל האוויר האמריקאי בצניחה טקטית
חיילי הלגיון הזרים הצרפתי בצניחה טקטית
צניחה צבאית מגובה רב או צניחה חופשית צבאית (MFF) היא שיטה להצנחה טקטית של לוחמים או ציוד ממטוסי תובלה מגובה רב באמצעות צניחה חופשית. בצניחה טקטית נעשה שימוש בשתי טכניקות: צניחת HALO (גובה רב – פתיחה נמוכה) וצניחת HAHO (גובה רב – פתיחה גבוהה). בטכניקת HALO, הצנחן פותח את המצנח בגובה נמוך לאחר נפילה חופשית, ואילו בטכניקת HAHO, הצנחן פותח את המצנח בגובה רב לאחר שקפץ מהמטוס.
אף על פי שטכניקת HALO פותחה לראשונה לשימושים צבאיים בשנות השישים של המאה ה־20, כיום נעשה שימוש נרחב ביישומים שאינם צבאיים, כולל ספורט.
במבצעים צבאיים HALO משמשת גם להצנחת אספקה וגם להצנחת לוחמים, בעוד HAHO משמשת בדרך כלל אך ורק להצנחת לוחמים. בצניחה טקטית טיפוסית הכוחות קופצים מגובה בין 15,000 רגל (4,600 מטרים) ל־35,000 רגל (11,000 מטרים).
גובה רב – פתיחה נמוכה HALO

מקורותיה של טכניקת HALO עוד בשנת 1960 כאשר חיל האוויר של ארצות הברית החל לערוך ניסויים על שרידות טייסים שנפלטו בגובה רב. השימוש המבצעי הראשון היה במהלך מלחמת וייטנאם על ידי כוח מיוחד של פיקוד הסיוע הצבאי. בהמשך, צוותי SEAL של חיל הים של ארצות הברית פיתחו את טכניקת HALO כך שתכלול הצנחת סירות.
הטכניקה משמשת להצנחת ציוד או כוח אדם מגובה רב, מעל טווח האיום של טילי קרקע-אוויר. במקרה של ירי נ"מ בסמוך לאזור הצניחה, טכניקת HALO גם ממזערת את חשיפת הצנחן להיפגעות.
בצניחת HALO, מתבצעת צניחה חופשית לפרק זמן מוגדר, ופתיחת המצנח בגובה של עד 3,000 רגל בהתאם למשימה. השילוב בין מהירות אנכית גבוהה, למהירות אופקית נמוכה מקשה על גילוי מכ"ם ומפחית את משך הזמן שמצנח ניתן לצפייה מהקרקע.
גובה רב – פתיחה גבוהה HAHO

טכניקת ה־HAHO מאפשרת ניהוג המצנח לטווחים גדולים של יותר מ־64 ק"מ וחדירה חשאית תוך ריחוף לעבר היעד. היא פותחה בקומנדו הבריטי, והיא המשמשת באופן שגרתי בכוחות מיוחדים.
בצניחת HAHO הצנחן פותח את המצנח בגובה רב, 10–15 שניות לאחר הקפיצה מהמטוס בדרך כלל בגובה 27,000 רגל (8,200 מטרים) ומנהג את המצנח תוך כדי ניווט. הצנחן יכול לנווט את המצנח במדויק לאזור הנחיתה הרצוי ולתקן את מסלולו בהתאם לרוח. השיטה מאפשרת הצנחת דבוקה שתנחת במרוכז במקום אחד ובאופן חשאי.
סיכונים בריאותיים

כל סוגי טכניקות הצניחה מסוכנות, אך HALO / HAHO נושאים סיכונים מיוחדים. בגבהים גבוהים (יותר מ־22,000 רגל, או 6,700 מטר), נדרש חמצן וחוסר עלול להוביל להיפוקסיה. כמו כן, שינויי הלחץ המהירים בעת הצלילה עלולים להוביל למחלת דקומפרסיה. לפי כך הצניחה מחייבת הכנה נשימתית (30–45 דקות) בה הקופץ נושם 100% חמצן על מנת לשטוף את החנקן מזרם הדם. כמו כן, צנחן HALO משתמש בבקבוק חמצן במהלך הצניחה.
מבצעים

צניחת גובה רב קרבית ראשונה התרחשה במהלך מלחמת וייטנאם, כאשר צוות בן שישה אנשים בשם SOG Recon Team פלורידה צנח מ־5,500 מטר ללאוס.
בנובמבר 2001, צוות מצומצם של חיילים אמריקנים מפלגת הסיור של יחידת הריינג'רס צנח לאפגניסטן במטרה להקים מנחת מטוסים מאולתר.
בשנת 2002, לוחמי יחידת החילוץ של חיל האוויר האמריקאי ערכו קפיצת HALO באפגניסטן לחילוץ פצוע קשה בשירות האוויר המיוחד של אוסטרליה שהיה תקוע בשדה מוקשים.
בשנת 2009, במהלך הצלתו של קפטן ריצ'רד פיליפס מול חופי סומליה, צוות אריות הים ביצע צניחת לילה שכללה סירות הצלה לבני הערובה.
בשנת 2012, אריות הים חדרו בצניחה לסומליה כדי להציל שני בני ערובה המוחזקים על ידי פיראטים ליד העיירה אדוב.
באפריל 2020 ביצעו אנשי צבא מכוחות המוטסים הרוסיים, בפקודת שר ההגנה, סרגיי שויגו, את צניחת ה-HALO הראשונה בעולם מהגבול התחתון של הסטרטוספירה הארקטית בארכיפלג פרנץ יוזף לנד.
צניחה טקטית בצה"ל

הצניחה הטקטית בצה"ל הוכרה כמבצעית בשנת 2016. ההכשרה מתבצעת בבית הספר לצניחה ביחידת מרום. הקורס כולל כ־60 צניחות והוא מיועד ליחידות העילית בכוחות המיוחדים של צה"ל.
ראו גם

צניחה צבאית
צניחה חופשית
הערות שוליים

↑  "Civilian HALO Skydive from 30,000 ft. | TEEM". TEEM (באנגלית אמריקאית). 2015-06-10. נבדק ב-2018-08-22.
↑  Taft, Jay. "Skydivers set to soar from 23,000 feet in Rochelle; unlike anywhere else in the Midwest". Rockford Register Star (באנגלית). נבדק ב-2018-08-22.
↑  "High-Altitude Airdrop Missions (HAAMS) High Altitude-Low Opening (HALO) and High Altitude-High Opening (HAHO)". GlobalSecurity.org. נבדק ב-2012-01-07.
↑  "Secrets of SEAL Team Six. Part 2..wmv". נבדק ב-27 ביולי 2012. {{cite web}}:  (עזרה)
↑  John Geddes, Highway to Hell (An SAS Veteran's Bloody Account on the Private Army in Iraq) – Arrow Books, Random House, 2007, page 180. ISBN 9780099499466.
↑  Oxygen supply system for parachutists, Collins Airospace
↑  Michael E. Haas (במאי 1998). Apollo's Warriors. DIANE Publishing. pp. 298–. ISBN 978-0-7881-4983-2. {{cite book}}:  (עזרה)
↑  "RRC". Regimental Reconnaissance Company. 2001-11-21. נבדק ב-2018-02-18.
↑  Leigh Neville (3 במאי 2011). Special Operations Forces in Afghanistan. Bloomsbury Publishing. pp. 83–. ISBN 978-1-84908-825-1. {{cite book}}:  (עזרה)
↑  James Kitfield (25 באוקטובר 2016). Twilight Warriors: The Soldiers, Spies, and Special Agents Who Are Revolutionizing the American Way of War. Basic Books. pp. 252–. ISBN 978-0-465-06470-0. {{cite book}}:  (עזרה)
↑  Jessica Buchanan; Erik Landemalm; Anthony Flacco (14 במאי 2013). Impossible Odds: The Kidnapping of Jessica Buchanan and Her Dramatic Rescue by SEAL Team Six. Simon and Schuster. pp. 235–. ISBN 978-1-4767-2519-2. {{cite book}}:  (עזרה)
↑  News, SAT World (2020-04-26). "Russian Airborne Forces World's First to Execute Paradrop From Lower Border of Arctic Stratosphere". South Africa Today (באנגלית אמריקאית). נבדק ב-2020-06-09.
↑  Humpert, From Malte. "Russian Paratroopers Perform First-Ever High Altitude Jump Over Arctic". www.highnorthnews.com (באנגלית). נבדק ב-2020-06-09.
↑  איתי אילנאי, ושכולם יקפצו, 7 ימים, ידיעות אחרונות, 11 ספטמבר 2020
↑   אלון תשובה, הכירו את כנפי הצניחה החדשות, באתר צה"ל, 17 באוקטובר 2017
כנפי צניחה טקטית
פליקס גואטרי

| --- | --- |

 לידה:  30 באפריל 1930 Villeneuve-les-Sablons, צרפת 
 פטירה:  29 באוגוסט 1992 (בגיל 62) פריז
 שם לידה:  Pierre-Félix Guattari 
 מקום קבורה:  Grave of Guattari 
 מוסדות:  סורבון
 תחומי עניין:  פסיכואנליזה, פילוסופיה, מרקסיזם, אדריכלות, ספרות
 עיסוק:  פסיכיאטר, פסיכולוג, פסיכואנליטיקאי, פילוסוף, תסריטאי
 הושפע מ:  טרוצקי, פרויד, מרקס, סארטר, ניטשה, לאקאן, אלתוסר, דלז
 השפיע על:  ז'יל דלז, בריאן מסומי, אנטוניו נגרי, בריאן ריינולדס, מייקל הארדט, ניק לנד, מרסלה אלטהאוס-ריד, מארק פישר
 מדינה:  צרפת
 צאצאים:  עמנואלה גואטרי
 מספר צאצאים:  1
 חתימה:   
 
פייר-פליקס גואטרי (בצרפתית: Pierre-Félix Guattari;‏ 30 באפריל 1930 – 29 באוגוסט 1992) היה פסיכואנליטיקאי, פילוסוף, סמיוטיקאי, פעיל חברתי ותסריטאי צרפתי. הוא ייסד את הסכיזואנליזה (schizoanalysis) עם ז'יל דלז ואת האקוסופיה (ecosophy) במקביל לארן נס, וידוע בעיקר בזכות שיתופי הפעולה הספרותיים והפילוסופיים שלו עם דלז, בעיקר בחיבורים אנטי-אדיפוס (1972) אלף מֵישָרים (1980), שני הכרכים המהווים את "קפיטליזם וסכיזופרניה".
ביוגרפיה > מרפאת לה בורד

גואטרי נולד ב-Villeneuve-les-Sablons, פרוור שתושביו בני מעמד הפועלים בצפון מערב פריז. אביו היה מנהל מפעל. בנערותו עסק גואטרי באקטיביזם-טרוצקיסטי, ובבגרותו הוכשר אצל הפסיכואנליטיקאי הצרפתי ז'אק לאקאן (שגם ערך לו אנליזה) בתחילת שנות ה-50. לאחר מכן, הוא עבד כל חייו במרפאה הפסיכיאטרית הניסיונית של לה בורד (La Borde) בניהולו של תלמידו של לאקאן, הפסיכיאטר ז'אן אורי. הוא פגש לראשונה את אורי במרפאה פסיכיאטרית פרטית בסאומרי שבאזור הלואר. גואטרי הלך בעקבות אורי ללה בורד ב-1955, שנתיים לאחר שהוקמה. לה בורד היה מקום לשיחה בין סטודנטים רבים לפילוסופיה, פסיכולוגיה, אתנולוגיה ועבודה סוציאלית .
בלה בורד גואטרי פיתח אוריינטציה חדשה במיוחד שפותחה שכללה השעיית צמד מטפל/מטופל הקלאסי לטובת דיון פתוח בטיפול קבוצתי. בניגוד לסגנון פסיכואנליטי האינדיבידואלי של האסכולה הפרוידיאנית, תרגול זה חקר את הדינמיקה של מספר נושאים באינטראקציה מורכבת. היא הובילה את גואטרי לחקירה פילוסופית רחבה יותר ומעורבות פוליטית במגוון רחב של תחומים אינטלקטואליים ותרבותיים (פילוסופיה, אתנולוגיה, בלשנות, אדריכלות ועוד).
ביוגרפיה > שנות ה-60 עד שנות ה-70

מ-1955 עד 1965, ערך וכתב גואטרי בעיתון הטרוצקיסטי La Voie Communiste. הוא תמך במאבקים אנטי-קולוניאליסטיים כמו גם באוטונומים האיטלקיים. גואטרי גם לקח חלק ב-GTPSI, שאסף פסיכיאטרים רבים בתחילת שנות ה-60 ויצר את האגודה לפסיכותרפיה מוסדית בנובמבר 1965. באותו זמן הוא ייסד, עם אחרים, את FGERI ואת Recherche. ה-FGERI נועד לייצג היבטים של ההתקשרויות הפוליטיות והתרבותיות המרובות של גואטרי: קבוצה לצעירים היספנים, החברות הצרפתית-סינית, פעילות האופוזיציונית כנגד מלחמת העצמאות באלג'יריה ומלחמת בווייטנאם, ההשתתפות ב-MNEF, עם UNEF, מדיניות המשרדים לסיוע אקדמי פסיכולוגי (BAPU), ארגון קבוצות העבודה של האוניברסיטה (GTU), אך גם ארגון מחדש של קורסי ההכשרה עם מרכזי ההכשרה לשיטות החינוך פעילויות (CEMEA) לאחיות פסיכיאטריות, וכן הקמת מלגת אחיות (Amicales d'infirmiers). (בשנת 1958), לימודי אדריכלות ופרויקטים של בניית בית חולים יום ל"סטודנטים ועובדים צעירים".
בשנת 1964 נולדה ביתו עמנואלה גואטרי (צר').
ב-1967 הופיע כאחד ממייסדי OSARLA (ארגון הסולידריות והסיוע למהפכה הלטינית-אמריקאית). ב-1968 פגש גואטרי דניאל כהן-בנדיט, ז'אן-ז'אק לבל וג'וליאן בק. הוא היה מעורב באירועי מאי 1968. קודם לכן באותה השנה פגש גואטרי לראשונה את ז'יל דלז באוניברסיטת וינסנס. האירועים היוו בסיס לדיוניהם שהובאו יחדיו בחיבורם אנטי-אדיפוס (1972), אשר מישל פוקו תיאר בהקדמה שלו לספר כ"מבוא לחיים הלא-פשיסטים". ב-1970 הקים את גואטרי את CERFI, שפיתח את הגישה שנחקרה בכתב העת Recherches. בשנת 1973, גואטרי נשפט ונקנס על ביצוע "עלבון להגינות ציבורית" על פרסום גיליון של Recherches בנושא הומוסקסואליות. ב-1977, הוא יצר את ה-CINEL ל"מרחבים חדשים של חופש" לפני שהצטרף לתנועה הסביבתית עם ה"אקוסופיה " שלו בשנות ה-80 .
ביוגרפיה > שנות ה-80 עד שנות ה-90

בספרו האחרון, Chaosmosis (1992), חזר גואטרי לשאלת הסובייקטיביות. שאלה זו עוברת דרך כל יצירותיו, מפסיכואנליזה וטרנסברסליות (אוסף מאמרים מ-1957 עד 1972), דרך שנות חורף (1980-1986) וקרטוגרפיות סכיזואנליטיות (1989), ועד לשיתוף הפעולה שלו עם דלז, מהי פילוסופיה? (1991). ב-Chaosmosis, גואטרי מציע ניתוח של סובייקטיביות במונחים של ארבעה פונקציות:
שטפים חומריים, אנרגטיים וסמיוטים;
מַעֲרָכָה מכנית קונקרטית ומופשטת;
יקומים וירטואליים בעלי ערך;
טריטוריות קיומיות סופיות.
סכמה זו מנסה לתפוס את ההטרוגניות של רכיבים המעורבים בייצור סובייקטיביות, כפי שגואטרי מבין זאת, הכוללים גם רכיבים סמיוטים.
ביוגרפיה > שנים מאוחרות

ב-29 באוגוסט 1992, שבועיים לאחר ראיון לטלוויזיה היוונית עם יורגוס ולטסוס, מת גואטרי בלה בורד מהתקף לב.
בשנת 1995, לאחר מותו, פורסם החיבור Chaosophy (כאוס-סופיה), אוסף מאמרים וראיונות הנוגעים לעבודתו של גואטרי כמנהל מרפאת לה בורד הניסיונית ושיתופי הפעולה שלו עם דלז. האוסף כולל חיבורים כמו "תוכנית מאזן למכונות חושקות", החתום יחד עם דלז, ו"כולם רוצים להיות פשיסטים". הוא מספק מבוא לתיאוריות של גואטרי על "סכיזואנליזה", תהליך שמפתח את הפסיכואנליזה של זיגמונד פרויד אך נוקט בגישה ניסיונית וקולקטיבית יותר כלפי ניתוח.
ב-1996 יצא לאור אוסף נוסף של מאמריו, הרצאותיו וראיונותיו של גואטרי, Soft Subversions, העוקב אחר התפתחות הגותו ופעילותו לאורך שנות ה-80. המאמרים כוללים ניתוחים של גואטרי בנושאי אמנות, קולנוע, תרבות נוער, כלכלה וכוח, ומפתחים מושגים כמו "מיקרופוליטיקה", "סכיזואנליזה" ו"להיות אישה", שמטרתם לשחרר את הסובייקטיביות ולפתוח אופקים חדשים להתנגדות פוליטית ויצירתית. לתהליכי הסטנדרטיזציה וההומוגנית של הקפיטליזם הגלובלי (שהוא מכנה "קפיטליזם עולמי משולב") ב"עידן הפוסט-מדיה". לדוגמה, הוא השתמש במונח "מיקרופוליטיקה" כדי לתחום רמה מסוימת של התבוננות בפרקטיקות חברתיות (כלכלה לא-מודעת, שבה יש גמישות מסוימת בביטוי הרצון והמוסד) ובאופן מעשי, כדי להגדיר, סגרגציה גאוגרפית, תחום ההתערבות של אנשים שפועלים לעניין את עצמם בשיח של האחר.
ביבליוגרפיה > תרגומים לעברית > ספרים

ז’יל דלז ופליקס גואטרי, קפקא - לקראת ספרות מינורית, רסלינג, 2005.
ז'יל דלז ופליקס גואטרי, מהי פילוסופיה?, מצרפתית: אבנר להב, רסלינג, 2008.
ביבליוגרפיה > תרגומים לעברית > מאמרים

ז’יל דלז ופליקס גואטרי, "אלף מֵישָרים, סעיף XIV: מערכת אקסיומטית והמצב העכשווי", תיאוריה וביקורת 17, עורך: יהודה שנהב, תרגום: אריאלה אזולאי, מכון ון ליר והוצאת הקיבוץ המאוחד, (סתיו 2000), עמ' 132–144.
ז’יל דלז ופליקס גואטרי, "מהי ספרות מינורית?" מכאן: כתב עת לחקר הספרות העברית, כרך א' (אביב תש"ס), תרגום: א. אזולאי, עמ' 134–143.
הערות שוליים

↑  Guattari (1989, ix).
↑  Shatz, Adam (2010). "Desire was everywhere. Review of Dosse F. 2010, Gilles Deleuze and Felix Guattari. Intersecting Lives. Columbia, translated by Deborah Glassman". London Review of Books. 32 (24).
↑  Robcis, Camille (2021). Disalienation. Politics, Philosophy and Radical Psychiatry in Postwar France. Chicago: University of Chicago Press. pp. 75–77.
↑  Guattari (1989, x).
↑  Massumi, Brian (1993). A User's Guide to Capitalism and Schizophrenia: Deviations from Deleuze and Guattari. Cambridge, Massachusetts: MIT Press. p. 144. ISBN 0-262-63143-1.
↑  Guattari (1992, 124).
↑  Guattari (1992, 4).
↑  "Entretien avec Félix Guattari à la télévision grecque (אורכב 09.03.2016 בארכיון Wayback Machine)" ("Felix Guattari interview on Greek television"), Revue Chimères, 4 February 2009 (in French)
↑  "Obituary: Felix Guattari" by James Kirkup, The Independent, 31 August 1992
↑  Guattari, Félix; Rolnik, Suely (2007). Micropolitiques (בצרפתית). Empêcheurs de Penser en Rond. ISBN 9782846711586.
| --- | --- |
בקרת זהויות :  NLI: 987007262131205171  PLWABN: 9810683937105606  BIBSYS: 90052010  BNE: XX997055  BnF: cb12141967f (data)  CANTIC: a10096486  CiNii: DA00046442  GND: 118543113  ICCU: CFIV037610  ISNI: 0000 0001 2279 6845  LCCN: n79138845  LNB: 000017460  NDL: 00441904  NKC: jn20011018547  NLA: 35155567  NLG: 79473  NLK: KAC199611000  NSK: 000006034  NTA: 068608756  RERO: 02-A003327194  RKD: 506533  SELIBR: 207626  SUDOC: 02690554X  Trove: 844912  ULAN: 500258692  VIAF: 49261949   WorldCat (עם VIAF): 49261949 
קברו של גואטרי בפר לשז, פריז
פאלינקה

| --- | --- |

 
 מאכלים
 סוג:  ברנדי פירות 
 
פַּאלִינְקָה (בהונגרית: Pálinka) הוא אלכוהול פירות מסורתי (או ברנדי פירות) שמקורו בימי הביניים של ממלכת הונגריה, הידוע בכמה שמות. יש למשקה ולשם מעמד גאוגרפי מוגן של האיחוד האירופי, רק משקאות חריפים פרי מעוכים, מזוקקים, מבשילים ומבוקבקים בהונגריה ומשקאות חריפים דומים ממשמש מארבעה מחוזות של אוסטריה יכולים להיקרא "פאלינקה", בעוד ש"טוטאפלינקה" מתייחס למשקאות שמקורם בחיטה. טורקוליפלינקה (Törkölypálinka), הוא מוצר שונה נוסף. בדומה לגראפה, האיטלקית, זהו אלכוהול המופק משאריות סחיטת ענבים (קליפות וזרעים). לעומתם, ניתן לזקק פאלינקה מכל פרי מקומי. הנפוצים שבהם הם שזיפים, משמשים, תפוחים, אגסים ודובדבנים.
מוצר דומה קיים בצ'כיה ובסלובקיה שם הוא ידוע בשם pálenka, וברומניה (טרנסילבניה), איטליה ויוון תחת השם palincă. בטורקיה המשקה ידוע בשם Boğma.
אטימולוגיה

המילים pálinka (בהונגרית), pálenka (צ'כית וסלובקית) ו־palincă (רומנית) נובעות מהגזע הסלבוני paliti, "לשרוף, לזקק". בהונגרית, המילה Tótpálinka (מילולית 'פאלינקה סלאבית' או 'סלובקית') שימשה כהתייחסות למשקאות אלכוהוליים שמקורם בחיטה.
השם ההונגרי שטאמפדלי (stampedli), למעשה "צ'ייסר" נובע מהמילה stamperl הגרמנית.
הגדרות משפטיות

הייצור של פאלינקה הונגרית מוסדר בחוק המקומי LXXIII משנת 2008, המכונה לעיתים קרובות "חוק הפאלינקה", המבוסס על הרגולציה של משקאות חריפים גנריים של פירות של האיחוד האירופי. משקה אלכוהולי עשוי להיקרא pálinka אם:
הוא מותסס, אך ורק מפירות (למעט תרכיזים ופירות יבשים) הגדלים בהונגריה, וללא כל מרכיבים נוספים.
הוא גדל, מזוקק ומבוקבק בהונגריה וכן
הוא אינו מזוקק ומעודן ליותר מ-86% והוא מבוקבק עם לפחות 37.5% כוהל בנפח.
הוא לא עבר שום הוספת טעם, המתקה או צביעה בשום צורה (מלבד יישון בחבית ומצע פירות שהמוצר נמזג עליו).
בעוד שפלינקה עשויה באופן מסורתי ממחית פרי בשל, החוק אינו שאוסר תוספת של מיץ פירות לא מרוכז לעיסה להתססה, ומתיר במפורש שימוש בעיסת פירות. פירות יבשים אינם נכללים במחית בלבד, וניתן להשתמש בהם בתהליך היישון.
באוסטריה, ארבעה מחוזות רשאים לתייג את אלכוהול המשמש המקומי כ־Barack Palinka (תעתיק של barackpálinka הונגרית): בורגרלנד, אוסטריה התחתית, שטיריה ווינה. בניגוד לפאלינקה ההונגרית, אסור לעשות את מקבילתה האוסטרית בזיקוק רציף, וכדי להשיג אופי מלא, נדרש זיקוק איטי זהיר על פי חוק.
הגדרות משפטיות > הגנה גאוגרפית

פאלינקה כאינדיקציה גאוגרפית (במונחים אחרים, מוצר עם כינוי מקור מוגן או PDO) נרשמה רשמית באיחוד האירופי מאז 2004.
סוגי הפאלינקה עם הסמכת PDO כוללים:
szatmári szilvapálinka (שזיף pálinka של סאטמאר) kecskeméti barackpálinka (משמש pálinka של קצ'קמט)
szabolcsi almapálinka (pálinka תפוח של סאבולץ')
békési szilvapálinka (pálinka שזיפים של בקש)
önci barackpálinka (משמש pálinka של גנץ)
újfehértói meggypálinka (pálinka דובדבן חמוץ של אויפהרטו)
göcseji körtepálinka (אגס pálinka של גצ'יי)
pannonhalmi törkölypálinka (pomace pálinka של פנונהלמה)
היסטוריה

הרישומים הראשונים של האלכוהול ההונגרי מתוארכים למאה הארבע עשרה (1332); בשם Aqua vitae reginae Hungariae. אלכוהול זה היה כנראה כוהל מעורב עם רוזמרין, והיה בשימוש ברפואה, שכן גם המלך וגם המלכה סבלו מדלקת פרקים.
המילה פאלינקה התפשטה בהונגריה במאה ה-17, אך היא עדיין התייחסה לתזקיקים שהיו עשויים מדגנים. המשמעות הועברה מאוחר יותר למשקאות חריפים, בעוד שתזקיקי חיטה כונו כבר קרמטורה. הזיקוק הפך לפריבילגיה של בעלי הקרקעות, מה שהוביל להתרבות של זיקוק ביתי (חשאי). החוק אסר על שימוש בלחם לזיקוק, ומכאן השימוש בפירות. מזקקות ומפעלים פרטיים החלו להופיע לקראת סוף המאה השמונה עשרה, מה שהוביל לחקיקה ולהנהגת מס פאלינקה.
בשנת 2013 המוצר קיל במעמד לפי חוק "הונגריקום".
סוגים

פתגם פופולרי בהונגריה אומר: מה שניתן להשתמש בו להכנת ריבה יכול לשמש גם לייצור פאלינקה. כדי שפרי יתאים לייצור ריבה הוא צריך להכיל מעט סוכר. אימרה זו מציעה שניתן להכין את הפאלינקה ממגוון פירות, ואכן היא עשויה מרוב הפירות הזמינים בהונגריה.
הפלינקות הנפוצות ביותר עשויות ממשמשים, אגסים ושזיפים. פירות אחרים שבהם משתמשים לעיתים קרובות הם דובדבנים חמוצים, תפוחים, תותים וחבושים. ניתן להשיג גם פאלינקה העשוי מערמונים או מאגוזי מלך.
קישאישטי-Kisüsti (מילולית 'סיר קטן, קלחת') היא פאלינקה מזוקק כפול העשויה בסיר נחושת שנפחו אינו עולה על 1000 ליטר.
אֵרְלֶלְט ('מיושן') הוא פאלינקה שהתיישן לפחות שלושה חודשים בחבית עץ קטנה מ-1000 ליטר, או לפחות שישה חודשים בחבית עץ של 1000 ליטר ומעלה.
Ó ('ישן') הוא פאלינקה שהתיישן לפחות 12 חודשים בחבית עץ קטנה מ-1000 ליטר, או לפחות 24 חודשים בחבית עץ של 1000 ליטר ומעלה.
אדיאש ('מיטתי') היא פאלינקה שהתיישנה לפחות שלושה חודשים יחד עם פרי. הפרי יכול להיות מאותו סוג ששימש להשגת התזקיק או מסוג אחר. ל-100 ליטר פלינקה יש להוסיף לפחות 10 ק"ג פרי בשל, טרי או 5 ק"ג פרי מיובש.
טרקיי (Pomace pálinka, גם Törkölypálinka) היא פלינקה העשויה משיבולת ענבים. אחד מסוגי הפלינקה העתיקים ביותר, הוא עוזר לעיכול ונצרך בדרך כלל בכמויות קטנות לאחר הארוחות. פופולרי מאוד, שותים בדרך כלל באזורי ייצור יין.
בַּרַצְק (מבוטא "baratsk") הוא סוג של פאלינקה העשויה ממשמשים. המילה ברצק היא כינוי קיבוצי גם למשמש (בהונגרית sárgabarack, מילולית "אפרסק-צהוב") וגם לאפרסק (בהונגרית őszibarack, מילולת "אפרסק-סתיו").
הצריכה

יש להגיש את פאלינקה בטמפרטורת 18–23 מעלות צלזיוס מכיוון שבטמפרטורה זו ניתן ליהנות בצורה הטובה ביותר מהריח והטעם העדינים של הפרי. אם מוגש קר מדי, יהיה קשה להעריך את הריח והטעם.
צורת הכוס המשמשת לשתיית פלינקה משפיעה על חווית השתייה. הזכוכית האידיאלית היא רחבה בתחתית וצרה בשפה, כלומר בצורת צבעוני. הצוואר הצר יחסית של הכוס מרכז את ה"אף" המשתחרר מהמשטח הגדול יותר בתחתית הכוס, ומגדיל את ריח המשקה.
הפקה > ייצור מודרני

ייצור מסחרי מודרני מתרחש בהונגריה ובחלקים מאוסטריה. זה נעשה בדרך כלל מתסיסה של שזיפים, אבל פירות אחרים בשימוש כוללים משמש, תפוחים, אגסים, אפרסקים ודובדבנים. תהליך הזיקוק הכפול המסורתי מביא לתכולת אלכוהול חזקה של 40 עד 70 אחוז כוהל בנפח.
מוצרים דומים

ראקיה, כהל המיוצרת ברחבי דרום מזרח אירופה
סליבוביץ', כהל שזיפים
צויקה, משקה דומה משזיפים ברומניה
ראו גם

סמלים לאומיים של הונגריה
לקריאה נוספת

פרנאדי, אווה (עורך): Hagyományok, ízek, régiók, Alföldi Nyomda, 2000 (מסת"ב 9632129539)
קאנאפאן פוויטראקול

| --- | --- |

 לידה:  3 בספטמבר 1998 (בן 26) בנגקוק, תאילנד 
 שם במה:  First 
 מדינה:  תאילנד 
 תקופת הפעילות:  מ-2016
 מקום לימודים:  אוניברסיטת סרינכרינווירוט  Suankularb Wittayalai School 
 פרופיל ב-IMDb
 
קאנאפאן פוויטראקול (בתאית:คณพันธ์ ปุ้ยตระกูล) ; ידוע גם בתור פירסט (בתאית: เฟิร์ส), הוא שחקן, דוגמן ומנחה תאילנדי. הוא ידוע בעיקר בזכות תפקידיו ב-Wake Up Ladies: The Series, Blacklist, The Shipper, Not Me, F4 Thailand: Boys Over Flowers, 'Astrophile' ו-The Eclipse . הוא גם פופולרי בשל תפקידו כמארח בעונות 1 ו-2 של טו לאו.
חיים מוקדמים וחינוך

פירסט נולד בבנגקוק, תאילנד. הוא השלים את לימודיו בבית הספר Suankularb Wittayalai . בשנת 2021 הוא סיים בהצטיינות את לימודיו באוניברסיטת סרינכרינווירוט עם תואר ראשון בניהול עסקי סייבר.
קריירה

בשנת 2016, פירסט החל את קריירת המשחק שלו בגיל שמונה עשרה. הוא נבחן עבור המתנקש (ฆาตกร), סרט שהופק ליום הילד, ונבחר לתפקיד הראשי מתוך קבוצה של 100 בני נוער. ב-2017 השתתף בתחרות "איש מגניב איש טוב" (Cool Man Good Man), שם נכנס לטופ 4. מאוחר יותר באותה שנה הוא נשכר על ידי KA Cosmetics, יחד עם Poompat Iam-samang (Up), עבור פרסומת יאוי בטלוויזיה שהפכה לוויראלית שנים מאוחר יותר.
בשנת 2018 הוא הצטרף לחברת ההפקה והכישרונות GMMTV וערך את הופעת הבכורה שלו בטלוויזיה ב-Wake Up Ladies: The Series . באותה שנה, הוא הפך לאחד המארחים של תוכנית הטיולים הפופולרית Toe Laew של GMM25 . בשנת 2020, הוא שיחזר את תפקידו כמנחה בעונה השנייה של התוכנית. פירסט היה אורח קבוע במגוון תאילנדי ותוכנית המשחקים School Rangers מאז שהצטרף ל-GMMTV. הוא הפך למנחה ראשי בתוכנית בשנת 2022.
בשנת 2019, לפירסט היה תפקיד ראשי בסדרות Wolf ו-Blacklist . בשנה שלאחר מכן שיחק בThe Shipper והופיע בסדרת ההמשך Wake Up Ladies: Very Comlicated . ב-2021 הוא זכה לתשומת לב רבה על תפקידו כ"יוק" בסדרה המצליחה Not me.
בשנת 2023, פירסט כיכב בסרט Moonlight Chicken. התוכנית זכתה ב"תוכנית ה-LGBTQ+ הטובה ביותר תוצרת אסיה" בטקס פרסי ContentAsia 2023. הוא גם שיחזר את תפקידו בתור "אק" ב-Our Skyy 2 . יחד עם השותף שלו, קאוטונג טאנאוואט הוא הוציא את שיר הפתיח של Our Skyy 2, ฟังดีดี (העולם שלך, העולם שלי) תחת GMMTV Records . וכיכב בתוכנית Only Friends, לצד קאוטונג טאנאוואט.
חיים אישיים

לפירסט יש מותג בגדים משלו "Momento". עד ספטמבר 2023 היו לו יותר מ-2.6 מיליון עוקבים באינסטגרם.
פילמוגרפיה > סרטים

| שנה | שם הסרט | תפקיד | הערות | Ref>  |
| --- | --- | --- | --- | --- |
| 2016 | המתנקש: ฆาตกร |  | תפקיד ראשי |  |
| 2022 | ההגרלות האבודות | גרייט | תפקיד אורח |  |
פילמוגרפיה > טלוויזיה

| שנה | שם התוכנית | תפקיד | הערות | Ref>  |
| --- | --- | --- | --- | --- |
| 2018 | Wake Up Ladies: The Series | ריו | תפקיד משני |  |
| 2019 | Toe laew עונה 1 | עַצמוֹ | מארח ראשי |  |
| 2019 | Wolf | ריו | תפקיד ראשי |  |
| 2019 | רשימה שחורה | ג'ים ביי | תפקיד ראשי |     </br> |
| 2020 | השיפרית | קים | תפקיד ראשי |  |
| 2020 | Toe laew עונה 2 | עַצמוֹ | מארח ראשי |  |
| 2020 | Wake Up Ladies: מאוד מסובך | ריו | תפקיד משני |  |
| 2021 | לא אני | יוק | תפקיד משני |  |
| 2021 | בנים על פני פרחים - תאילנד | פואה | תפקיד אורח |     </br> |
| 2022 | הליקוי | אק | תפקיד ראשי |  |
| 2022 | אסטרופיל | פוי | תפקיד משני |  |
| 2023 | עוף לאור ירח | אלן | תפקיד משני |  |
| 2023 | השמיים שלנו 2 | אק | תפקיד ראשי |  |
| 2023 | לחברים בלבד | סאנד | תפקיד ראשי |  |